2.

Forpligtelserne omfatter følgende: Mindste antal flyvninger: — På ruten Ponta Delgada — Santa Maria — Ponta Delgada, 9 ugentlige returflyvninger i perioden november til marts, 10 ugentlige returflyvninger i perioderne april-juni og september-oktober og 14 ugentlige returflyvninger i juli og august; der foretages mindst én daglig returflyvning året rundt. — På ruten Ponta Delgada — Terceira — Ponta Delgada, 22 ugentlige returflyvninger i perioden september-juni og 26 ugentlige returflyvninger i juli og august, med mindst 2 daglige flyvninger året rundt. — På ruten Ponta Delgada — Horta — Ponta Delgada, 6 ugentlige returflyvninger i perioden november til marts, 11 ugentlige returflyvninger i perioderne april-juni og september-oktober og 17 ugentlige returflyvninger i juli og august. — På ruten Ponta Delgada — Pico — Ponta Delgada, 2 ugentlige returflyvninger i perioden november til marts, 7 ugentlige returflyvninger i perioderne april-juni og september-oktober og 9 ugentlige returflyvninger i juli og august. — På ruten Ponta Delgada — São Jorge — Ponta Delgada, 3 ugentlige returflyvninger i perioderne april-juni og september-oktober, og 6 ugentlige returflyvninger i juli og august. — På ruten Ponta Delgada — Flores — Ponta Delgada, 2 ugentlige returflyvninger i perioderne april-juni og september-oktober, og 4 ugentlige returflyvninger i juli og august. — På ruten Terceira — Graciosa — Terceira, 7 ugentlige returflyvninger i perioden september-juni og 8 ugentlige returflyvninger i juli og august, med mindst én daglig flyvning mandag til lørdag i perioden oktober-maj og én daglig flyvning mandag til søndag i perioden juni-september. — På ruten Terceira — São Jorge — Terceira, 8 ugentlige returflyvninger i perioden september-juni og 9 ugentlige returflyvninger i juli og august, med mindst én daglig flyvning året rundt. — På ruten Terceira — Pico — Terceira, 7 ugentlige returflyvninger i perioden september-juni og 8 ugentlige returflyvninger i juli og august, med mindst én daglig flyvning året rundt. — På ruten Terceira — Horta — Terceira, 11 ugentlige returflyvninger i perioden september-juni og 14 ugentlige returflyvninger i juli og august, med mindst én daglig flyvning året rundt. — På ruten Terceira — Flores — Terceira, 2 ugentlige returflyvninger mandag-fredag i perioden september-juni, og 4 ugentlige returflyvninger i juli og august. — På ruten Terceira-Corvo-Terceira, mandag-fredag 3 ugentlige returflyvninger i månederne juli og august. Ruten kan kombineres med beflyvningen af Horta eller Flores. — På ruten Horta — Flores — Horta, 4 ugentlige returflyvninger mandag-lørdag i perioden oktober-maj, og 5 ugentlige returflyvninger hvoraf én skal være om søndagen i perioden juni-september. — På ruten Horta — Corvo — Horta, 3 ugentlige returflyvninger året rundt, hver anden dag fra mandag til fredag. Ruten kan kombineres med beflyvningen af Flores. — På ruten Corvo — Flores — Corvo, 2 ugentlige returflyvninger året rundt mandag-fredag, men ikke på hinanden følgende dage. Ruten kan kombineres med beflyvningen af Corvo og Flores. Kombinerede forbindelser fra Ponta Delgada, Terceira, Horta og Corvo mod Flores skal give mulighed for en daglig flyvning fra Flores mandag-lørdag i perioden september-juni, og en daglig flyvning mandag-søndag i juli og august. Der skal foretages mindst to ugentlige returflyvninger fra hver af disse øer til destinationer uden for regionen og en ugentlig forbindelse med de øvrige øer i øgruppen. For de øer, hvor der ikke er pligt til daglige flyvninger, skal der som minimum foretages en ugentlig flyvning til destinationer uden for regionen samt til São Miguel, Terceira og Faial. Kapacitet: Den ugentlige kapacitet skal mindst være følgende: — På ruten Ponta Delgada — Santa Maria — Ponta Delgada, 1 050 pladser i perioden november-marts, 1200 pladser i perioderne april-juni og september-oktober, og 1 680 pladser i juli og august. — På ruten Ponta Delgada-Terceira-Ponta Delgada, 2590 pladser i perioden september-juni og 3 070 pladser i juli og august. — På ruten Ponta Delgada — Horta — Ponta Delgada, 620 pladser i perioden november-marts, 1270 pladser i perioderne april-juni og september-oktober, og 1 960 pladser i juli og august. — På ruten Ponta Delgada — Pico — Ponta Delgada, 200 pladser i perioden november-marts, 780 pladser i perioderne april-juni og september-oktober, og 1 000 pladser i juli og august. — På ruten Ponta Delgada — São Jorge — Ponta Delgada, 330 pladser i perioderne april-juni og september-oktober, og 670 pladser i juli og august. — På ruten Ponta Delgada — Flores — Ponta Delgada, 190 pladser i perioderne april-juni og september-oktober, og 380 pladser i juli og august. — På ruten Terceira — Graciosa — Terceira, 700 pladser i perioden september-juni og 910 pladser i juli og august. — På ruten Terceira — São Jorge — Terceira, 820 pladser i perioden september-juni og 1 040 pladser i juli og august. — På ruten Terceira — Pico — Terceira, 780 pladser i perioden september-juni og 890 pladser i juli og august. — På ruten Terceira — Horta — Terceira, 1 290 pladser i perioden november-marts, 1 320 pladser i perioderne april-juni og september-oktober, og 1 680 pladser i juli og august. — På ruten Terceira — Flores — Terceira, 190 pladser i perioden september-juni og 380 pladser i juli og august. — På ruten Terceira-Corvo-Terceira, 60 pladser i månederne juli og august. — På ruten Terceira — Flores — Terceira, 380 pladser i perioden september-juni og 480 pladser i juli og august. — På ruten Horta-Corvo-Horta 60 pladser hele året igennem. — På ruten Corvo-Flores-Corvo 40 pladser hele året igennem. Hvis flyforbindelserne afbrydes midlertidigt grundet uforudsete begivenheder, force majeure eller andre årsager, øges kapaciteten med mindst 60 % fra det øjeblik, driften kan genoptages, og indtil den trafik, der har hobet sig op under afbrydelsen, er afviklet. Når den gennemsnitlige belægningsgrad i en IATA-sæson overstiger 70 %, skal den mindste kapacitet, der udbydes i den følgende, tilsvarende sæson, øges i et sådant omfang, at denne maksimumsbelægningsgrad ikke overskrides. Når antallet af passagerer på ventelisten overstiger 5 % af den udbudte ugentlige kapacitet på en given rute eller er lig med kapaciteten af det oftest benyttede fly på ruten, skal der udbydes en yderligere afgang i de tilfælde, hvor de pågældende passagerer ikke har mulighed for at fortsætte deres rejse med de planlagte afgange inden for de følgende 48 timer. Der skal udbydes ekstra flyvninger for at opfylde behovet i forbindelse med helligdage, sportsbegivenheder og kulturelle arrangementer på øerne. For hver af disse ekstra flyvninger skal belægningsgraden mindst være 70 % i hver retning. Afviklingen af fragttransporten, inklusive post, sker med de fly, der benyttes til transport af passagerer. Flytype: Ruterne skal beflyves af fly, som er godkendt til passagertransport, og som opfylder visse tekniske og driftsmæssige krav med henblik på at kunne benytte flyvepladser med restriktioner vedrørende natflyvninger. Beflyvningen af flyvepladser og lufthavne i den selvstyrende region Azorerne skal i øvrigt opfylde betingelserne i »Aeronautical Information of Portugal« (AIP) og »Manual Pilot Civil« (MPC). Flyene bør have en godkendt kapacitet på mindst 18 pladser. Billetpriser: Billetprisstrukturen skal omfatte: a) En referencepris for økonomiklasse uden begrænsninger, der ikke må overstige priserne opført i bilag A. b) En vifte af specialpriser, der er tilpasset efterspørgslen og undergivet særlige begrænsninger: — Priser for pensionister — Priser for unge — APEX. c) Rabatpriser, der er forbeholdt beboerne i den selvstyrende region Azorerne. De maksimale priser er anført i bilag B. d) Rabatpriser forbeholdt studerende, som bor i den selvstyrende region Azorerne, til rejser inden for regionen mellem bopælsøen og øen, hvor uddannelsen foregår. Der skal ydes disse grupper 40 % rabat i forhold til normalprisen. e) Rabatpriser til børn svarende til 50 % af voksenprisen. f) Rabatpriser til småbørn svarende til 10 % af voksenprisen. Udover de ovennævnte priser kan der tilbydes kampagnepriser under forudsætning af, at Secretaria Regional da Economia har godkendt disse. Fragtpriserne skal forhåndsgodkendes af Secretaria Regional da Economia. Disse priser revideres automatisk hvert år den 1. april, første gang i 2007, på grundlag af det foregående års inflationstakt, jf. Grandes Opções do Plano, og luftfartsselskaberne får meddelelse herom inden den 28. februar. Den nye prisstruktur skal meddeles Europa-Kommissionen og træder først i kraft, når den er offentliggjort i Den Europæiske Unions Tidende. Priserne i bilag A og B gælder mellem afgangs- og ankomstlufthavnen uanset, om der foretages en mellemlanding, såfremt ruterne er opført i bilag C, uanset om flere luftfartsselskaber deltager i gennemførelsen af rejsen. I dette tilfælde påhviler det luftfartsselskaber, som beflyver ruterne mellem øerne, at fordele indtægterne efter den tilbagelagte afstand i miles. Luftfartsselskaberne bør endvidere nå til enighed om vilkårene for transit af passagerer ved omstigninger og fremlægge disse vilkår for Secretaria Regional da Economia til godkendelse; selskaberne skal bl.a. opstille fartplaner samt vilkår for gensidig anerkendelse af billetter og bagage frem til destinationen, så passagererne ikke lades i stikken. Flyvningens kontinuitet: Antallet af annullerede flyvninger, som direkte skyldes luftfartsselskabet, må ikke overstige 2 % af de planlagte flyvninger pr. IATA-sæson undtagen i tilfælde af force majeure. Forsinkelser på over 15 minutter, som direkte kan tilskrives luftfartsselskabet, må ikke berøre mere end 25 % af flyvningerne, undtagen i tilfælde af force majeure. Beflyvningen af ruterne skal være sikret i mindst et kalenderår — bortset fra de nævnte undtagelsestilfælde — og kan kun afbrydes med et forudgående varsel på seks måneder. Fartplan: Flyvningerne skal så vidt muligt fordeles jævnt hen over ugen og i forhold til de forskellige ankomst- og afgangstidspunkter. Med forbehold af begrænsninger i flyvepladsernes og lufthavnenes åbningstider foretages flyvningerne mellem kl. 6.00 lokal tid (afgang) og kl. 0.00 lokal tid (ankomst). Booking: Flyvningerne skal administreres ved hjælp af mindst ét elektronisk reservationssystem dog med forbehold af andre distributionskanaler, der under hensyntagen til tjenestens karakter garanterer et tilstrækkeligt informationsniveau til de laveste omkostninger. Der kan fastsættes en bod for udeblivelse, som ikke kan overstige 10 % af referenceprisen for økonomiklasse. Postforsendelser: Transport af postforsendelser, afsendt af udbyderne af almene posttjenester, skal opfylde de kvalitetskrav og andre krav, der måtte gælde herfor i henhold til lovgivningen.